Uutisissa: Vuosisadan myrsky koetteli Texasia.
Naapurit auttoivat toisiaan ja seurakunnat palvelivat yhteisöjä.
Lisäksi: Apostoli Paavali puhui muinoin Ateenan Areiopagilla.
Nyt tämä ateenalaisseurakunta pelastaa muslimipakolaisia -
tätä päivää ja ikuisuutta varten.
Ja: Ovatko Pyhän maan arkeologit löytäneet paikan, -
jossa Jeesus teki yhden suurimmista ihmeistään?
Hei ja tervetuloa uutisten pariin!
Olen George Thomas. Ankkuriparini Wendy Griffith on työmatkoilla.
Kestää vuosia, ennen kuin Kaakkois- Texas toipuu hurrikaani Harveystä.
Osavaltion alueella satoi yli 1,3 metriä vettä.
Tuhoisat tulvat kestivät päiviä.
Kymmeniä ihmisiä kuoli. Yli 100 000 kotia kärsi tuhoja.
Kuten aina, naapurit auttoivat toisiaan ja seurakunnat palvelivat yhteisöjä.
Erik Rosales oli Texasissa myrskyn aikana. Tässä hänen raporttinsa.
Sateet jatkuvat, samoin pelastustyöt.
Ihmiset noutavat isokokoisilla ajoneuvoilla ja omilla veneillään -
veden saartamia turvaan.
Onko teillä veneitä? - Meillä on kolme venettä, mutta emme tunne aluetta.
Nämä miehet kertoivat tekevänsä, mitä Jumala käski.
He ajoivat Richmondin lähiöön Houstoniin pelastamaan ihmisiä.
Jonkun on otettava ensimmäinen askel ja tehtävä aloite.
Reed Goodman muutti hiljattain Pohjois-Dakotasta.
Hän ei ole löytänyt työpaikkaa. Nyt hän ymmärtää, miksi.
Jumala halusi hänen, veljen ja isän pelastavan ihmisiä veneellä.
Emme aina ymmärrä, miksi asiat menevät niin kuin menevät, -
mutta kaikki on Jumalan suunnitelmaa.
Myös Reedin veli Robbin kertoo kokeneensa Jumalan kutsun.
Soitin isälleni ja kysyin, missä he ovat. He olivat vielä kotona.
Sanoin olevani siellä pian. Heillä oli vene. Lupauduin kuljettajaksi.
Miehet ajattelivat yöpyvänsä autoissa.
Texasilaiset ovat avanneet ovensa ja antaneet heille ruokaa ja yösijan.
Ihmiset evakuoitiin 8―10 tuntia sitten.
Majoitusta tarvitsevia on paljon.
Ovien avaaminen on vähintä mitä voi tehdä.
Olen Houstonin keskustassa George R. Brown -messukeskuksessa, -
jonne on evakuoitu 9 000 ihmistä.
Ketään ei käännytetä pois, sanoo Punainen risti.
Monet ovat menettäneet kotinsa ja kaiken omaisuutensa.
Myös perheenjäseniä on kateissa.
En ole ikinä kokenut tällaista. Tuntuu kuin olisin koditon.
Ei paikkaa, minne mennä.
Uskoni on horjumaton.
Larry Daniel muutti hiljattain alueelle Ronda-vaimonsa kanssa.
Tulvan noustessa Ronda meni sairaalaan, jonne oli viety ystävä.
Danielin oli pakko lähteä leirintäalueelta, jossa he asuivat.
Nyt vaimo on kateissa. Ystävä yritti soittaa hänelle.
Ystävästä ei ole kuulunut mitään.
Vaimolla oli puhelimeni. Kun on kännykät, ei muista enää numeroita.
Hän sanoo olevansa murtunut mutta säilyttävänsä uskon.
Apu tulee, kun sitä tarvitsee. Jumala pitää huolta.
Se tapahtui niin nopeasti. Vesi nousi muutamassa tunnissa metrin.
Otin hätäisesti mukaan jotain.
Shawn Palmer on kiitollinen miehelle, joka pelasti hänet kajakilla.
Hän pelasti minut.
Hänet oli saanut liikkeelle halu auttaa ihmisiä.
Ellei Pyhä Henki olisi vaikuttanut hänen sydämessään, -
en tiedä, mitä minulle olisi tapahtunut.
Monet kertoivat Jumalan kehottaneen auttamaan.
Jotkut olisivat halunneet auttaa, mutta nouseva tulva esti sen.
Tältä näytti Lakewood-seurakunnan ulkopuolella.
Kaikki tiet ympärillämme tulvivat.
Oli liian vaarallista kutsua vapaaehtoisia. Tiet olivat poikki.
Lakewood ja pastori Joel Osteen saivat osakseen mediakritiikkiä siitä, -
ettei seurakunta avannut ovia avuntarvitsijoille.
Olemme luvanneet auttaa, nyt kun messukeskuskin on täynnä.
Autamme jälleenrakentamisessa, purkamisessa ja raivaamisessa.
Autamme pitkäkestoisesti. Kun tulvavedet piirittivät meitä, -
oli vaarallista liikkua näillä main.
Lakewood-seurakunnan tiloihin on majoittuneena 300 henkeä.
Takanani on avustustarvikkeita, joita houstonilaiset tuovat seurakuntaan.
Tässä on pastori Osteen. Kiitos, että liityit seuraamme. - Mielelläni.
Puhutaanpa kritiikistä. Kerro, mitä tapahtui.
Seurakunta on aina ollut avoinna. Tänne tuli evakuoituja jo varhain.
Jotkut halusivat mennä muualle.
Ei pidä paikkaansa, että käännytimme ihmisiä pois.
Ensimmäisinä päivinä tilat olivat tulvan saartamia tai vaaralliset.
Rakennus sijaitsee kukkulalla, mutta tulva nousi tänne vuonna 2001, -
kun tämä oli vielä Rockets-joukkueen kotihalli. Meidän piti olla varovaisia.
Kun vaara oli ohi ja toinen evakuointipaikka täyttyi, -
aloimme ottaa ihmisiä vastaan ja auttaa yhteisöä.
Autatte pitkäkestoisesti. Haluatte jälleenrakentaa Houstonia. - Totta.
Evakuoidut siirtyvät eteenpäin viikon, parin sisällä.
Viiden vuoden päästä autamme yhä. Autamme Katrinan uhreja edelleen.
Siitä kaikessa on kyse.
Puhun paljon, mutta näin seurakunta voi näyttää yhteisölle, mikä se on.
Vapaaehtoiset tuovat avustusta. Jaamme niitä muuallekin.
Lakewood-seurakunta on todella antelias.
Niin on. On siunaus olla täällä.
Vanhempani perustivat sen lähes 60 vuotta sitten. Se on kasvanut näin.
Vaikeat ajat tuovat joskus ihmisistä parhaat puolet esiin.
He unohtavat asiat, jotka erottavat ja alkavat auttaa toisiaan.
Jatkamme rukouksia Lakewoodin ja Houstonin puolesta. - Kiitos.
Kiitos, pastori.
Niin monet jäivät myrskyn saartamiksi, -
että Texasin osavaltio pyysi vapaa- ehtoisia auttamaan pelastustöissä.
Myös entinen mestarivesihiihtäjä, Beaumontissa asuva Kenny Vaughan-
veti veneensä tulva-alueelle ja ryhtyi auttamaan.
Meillä on häneen nyt puhelinyhteys. Kenny, olet tällä hetkellä joella.
Montako ihmistä olette pelastaneet? Miten he ovat reagoineet?
Meillä oli 400 kaulakorua, joissa oli raamatunlause.
Otimme ne mukaamme Houstoniin.
Pujotimme korun jokaisen veneeseemme nousseen kaulaan.
Korut loppuivat kahdessa päivässä. Olemme olleet täällä viisi päivää.
Arvioisin, että heitä on ollut yli 500.
Ihmiset ovat mahtavia. He ovat menettäneet kaiken.
He ovat kiitollisia ja rohkeita. Olen aina rakastanut maatani.
Luulin tuntevani maani, mutta nyt olen kohdannut maani, -
ja se, mitä olen nähnyt, on siunannut minua.
Kunpa kaikki näkisivät, miten nämä ihmiset ovat selviytyneet.
Työ on hyvin vaarallista. Jotkut auttajat ovat menettäneet henkensä.
Miksi teette tätä? - Koska rakastamme Jeesusta ja ihmisiä.
Jos on resursseja auttaa ja tilaisuus avautuu, -
ja voi olla hyödyksi, kuka tahansa lähtisi auttamaan siinä tilanteessa.
Auttajat vaarantavat henkensä.
Eilen olin valkoisena kuohuvan vesimassan äärellä. Kaikki pelkäsivät.
Toisella puolella oli ihmisiä. Emme tienneet, pääsevätkö veneemme yli.
Lopulta yksi venekunta lähti. Me muut rukoilimme.
Vene paiskautui puita vasten mutta pääsi lopulta yli.
Kun näimme sen, kaikki lähtivät.
Näin monta läheltä piti -tilannetta.
Veneet osuvat milloin mihinkin. Puhutaan ihmeistä.
Veneet osuivat esteisiin. Ihme, etteivät ne kaatuneet.
Venekunnat toivat ihmisiä turvaan.
Autoja ja veneitä upposi. Jos ne kelluivat, ne repeytyivät kappaleiksi.
He rakastivat Jumalaa ja lähimmäistä. Rukoilimme toistemme puolesta.
Auttajat autettavien ja autettavat auttajien puolesta. Se oli mahtavaa.
Jaoit erityissanoman, joka levisi nopeasti sosiaalisessa mediassa.
Mikä oli se tunne, jota kuvailet?
Se tavallaan ajaa sinua eteenpäin.
Kuulin siitä. Sanoma ja se, mikä ajaa minua eteenpäin, -
on yksinkertaisesti rakkaus.
Rakkaus ei ole tunne.
Se on valinta etsiä jonkun parasta itsestä välittämättä.
Se on parasta, mitä itselle voi tehdä, mutta sitä ei tee itsensä takia.
Kun toimii muiden eteen itsestä piittaamatta, se on rakkautta.
Se täyttää ihmisen. Mutta motiivien pitää olla puhtaita.
Jeesus on rakkaus. Meillä pitää ensin olla Jeesus, jotta voimme rakastaa.
Jos rakkaus hallitsee elämää ja ihmiset tarvitsevat apua, -
heidän luo menee tavalla tai toisella. Ei voi olla menemättä.
Sitä näen kaikissa. Rakkauden suurin vihollinen on pelko.
Pelko saa välittämään vain itsestä ja unohtamaan muut.
Kipu on ansa. Kun koemme kipua, alamme pelätä.
Sitten haluamme suojella itseämme välittämättä muista.
Kristus antoi toisenlaisen esimerkin. Meidät on kutsuttu rakastamaan.
Rakkaus voittaa pelon. Sitä näemme. Siksi nämä ihmiset ovat täällä.
Täällä on auttajia kaikkialta, -
Mississippistä, Floridasta, Kaliforniasta.
Ovat tulleet auttamaan meitä. Rakastan heitä ja lähimmäisiä.
Voimallinen sanoma. Minun ei taida tarvita mennä sunnuntaina kirkkoon, -
koska sanomasi oli niin väkevä.
Kiitos kaikesta, mitä teette. Olkaa varovaisia.
Tulossa: Kun katastrofi iskee, avustusjärjestö vastaa.
Operaatio siunaus palauttaa uskoa, toivoa ja elämää Harveyn uhreille.
On olemassa voima, joka ylittää ihmisen käsityskyvyn.
Pat Robertsonin uusi DVD "Miracles".
Opi kokemaan Jumalan voima.
Sanoit, että ihmeiden kokemisessa on kolme osatekijää. Mitä tarkoitat?
Voima, joka voi voittaa vaikeudet.
Se on Jumalan lasten perintö.
Näe innoittavia todistuksia ihmeistä.
Tapaa ihmisiä, jotka ovat kohdanneet tämän voiman.
Lääketiede ei pysty selittämään. - Jumalan voima tuli.
Minua parannetaan.
Hanki DVD "Miracles" (Ihmeet ― Koe Jumalan voima).
Jumala sanoi: "Hallitsen tilannetta."
Hän oli kuollut. Nyt hän elää. - Ehdottomasti ihme.
Ihmeet ― Koe Jumalan voima elämässäsi.
Saatavana nyt.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat vakavasti.
Haluamme auttaa löytämään elämän.
Elä täyttä elämää.
CBN.com.
Hei taas! Kun hurrikaani Harveyn kaltainen katastrofi iskee, -
kristilliset avustusjärjestöt ja seurakunnat rientävät apuun.
CBN:n Operaatio Siunaus oli Texasissa jo ennen myrskyä.
Erik Rosales kertoo, miten apu tuo uhreille toivoa.
Jeesuksen rakkauden levittäminen ruoan, -
vaatteiden ja kenkien muodossa. Siitä Operaatio Siunauksessa on kyse.
Tätä tapahtuu kaikkialla Texasissa.
Olen etsinyt ruokaa päiväkausia.
Nyt löydän sitä ensikertaa.
Olen kiitollinen siitä. Kiitos kaikesta, mitä olette tehneet.
Mary Fisher pakeni kotoaan La Marquen leirintäalueelta -
kolmen lapsenlapsensa kanssa. Tulva iski sinne lauantai-iltana.
Fisher sanoo, että ilman Operaatio Siunausta heillä ei olisi ruokaa.
Täällä ei ole mitään.
Avustusrekka ja ihmisten tuomat ruoat ja vaatteet ovat yhteisön elinehto.
Jotkut ovat kärsineet tosi pahasti.
Eräät perheet ovat vain itkeneet koko ajan.
On valtavaa tietää, että toiset auttavat.
Operaatio Siunaus ja paikallisseurakunnat -
jatkavat ruoan ja toivon viemistä Harveyn uhreille.
Tämä on kristillistä laupeudentyötä.
Siitä kuulee paljon. Harvemmin näkee.
Täällä sitä näkee parhaimmillaan. - Aamen.
Järjestö auttaa eräillä pahimmin kärsineillä alueilla: -
Rockportissa, jossa tuhoutui asuinalueita, -
ja Taftissa, jossa sadat jonottivat juomavettä.
Se aiheutti paljon murhetta. Lapset ovat kokeneet stressiä.
Täältä haetaan avustusta.
Rukoilemme heidän kanssaan ja jaamme Jeesuksen rakkautta.
Kutsumme henkilökohtaiseen suhteeseen Herran kanssa.
Operaatio Siunauksen ansiosta meillä on kaikkea enemmän: -
rakkautta, uskoa ja kaikkea.
En voi muuta kuin kiittää. Sekin tuntuu pieneltä.
Perheitä virtaa kotiin mukanaan ruokaa -
ja parempi käsitys Jeesuksen rakkaudesta ja palvelemisesta.
La Marque, Texas, Erik Rosales, CBN News.
Lisätietoja Operaatio Siunauksen työn tukemisesta -
on kotisivuillamme cbnnews.com.
Seuraavaksi tapaamme Ateenassa Kreikassa naisen, -
joka menetti Syyrian sisällissodassa kaiken.
Hän löysi uuden perheen ateenalaisseurakunnasta.
Pat Robertsonin uusi DVD "Miracles".
Ihmisiä, jotka ovat kokeneet Jumalan voiman. - Jumala piti meistä huolta.
Ihmeiden kolme osatekijää.
Sanojen voima.
Jumalan ylenpalttinen laupeus ja armo.
Ano ja etsi sinnikkäästi, niin saat.
Tilaa ruudun numerosta tai kotisivuilta.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Kun annat, -
hymyt levenevät.
Kun välität, -
kodit ovat onnellisempia.
Kun lohdutat, -
kipu helpottaa.
Kun kokoonnumme rakastamaan, -
ihmeitä tapahtuu.
Muslimipakolaisiin suhtaudutaan yleensä kahdella seuraavalla tavalla: -
heitä pidetään turvallisuusuhkana -
tai ihmisinä, jotka tarvitsevat apua kodin ja elannon etsimisessä.
Jotkut tarjoavat pelastusta nyt ja ikuisuusnäkökulmasta.
Gary Lane raportoi Ateenasta Kreikasta.
Olen Areiopagilla, samalla paikalla, -
jossa apostoli Paavali ensikertaa kertoi ateenalaisille evankeliumin.
Hän puhui tuntemattomasta jumalasta, ainoasta oikeasta Jumalasta.
Evankelistat julistavat täällä yhä, 2 000 vuotta myöhemmin.
Nykyään he eivät kulje pitkiä matkoja, sillä kuulijat tulevat heidän luokseen.
Heitä tulee kymmeniätuhansia. Pakolaiset ja siirtolaiset -
pakenevat sotaa ja vaikeuksia etsien turvapaikkaa ja tulevaisuutta.
Kreikka on ensimmäinen pysähdyspaikka.
Tulin Kreikkaan vailla päämäärää. En tullut rahan ja rikkauksien vuoksi.
Haluan unohtaa sen, mitä tapahtui lapsilleni.
Haluan elää turvassa.
Vuonna 2015 tarkka-ampuja tappoi Amalin miehen Syyriassa.
Viikkoa myöhemmin hän matkusti sisarensa luo.
Jätin poikani kotiin ja matkustin sisareni luo seitsemän tunnin päähän.
Hänen miehensä oli juuri kuollut. Halusin lohduttaa häntä.
Isis-jäsenet tunkeutuivat yöllä taloomme ja tappoivat poikani.
Traumatisoitunut Amal jätti taakseen Syyrian kivun ja surun.
Hän meni Turkkiin ja sieltä Kreikkaan.
Yksin vieraassa maassa Amal, arabiaksi "toivo", menetti toivonsa.
Minulla ei ole ketään, jonka kanssa puhua. Tuntuu kuin pää räjähtäisi.
En nuku ilman unilääkkeitä.
En ole tottunut yksinoloon. Pojat olivat aina kanssani.
Samaan aikaan muut pakolaiset löysivät huolehtivan perheen -
Thessalonikin apostolisesta evankelikaaliseurakunnasta.
Tarvitsevia tuli ovellemme ja kaupunkiimme. Meidän oli reagoitava.
Katy-niminen vapaaehtoinen lähestyi Amalia.
Istuin hänen viereensä ja halasin häntä.
Kysyin: -
"Voisimmeko rukoilla yhdessä Jumalaa?"
Hän suostui.
Katy halasi ja auttoi minua.
Hän vei minut seurakunnan tiloihin. Kävin suihkussa. Hän antoi vaatteita.
Kun kävin seurakunnassa perjantaina, minulle tuli hyvä olo -
ja nukuin ilman unilääkettä.
Olin iloinen. Illan ohjelma oli ihana.
Kaikki, mitä kuulin, oli totta. Kaikki on Raamatussa. Se oli iloinen päivä.
Amalin maksasta leikattiin kudosta.
Hän kertoi, miten kokemus kasvatti hänen uskoaan.
Lapseni riistettiin minulta, -
mutta Jumala tuki minua, kun tarvitsin Häntä leikkauksen aikana.
Leikkauksen jälkeen yhteys Jumalaan lujittui, koska aloin käydä -
seurakunnassa useammin ja voin luottaa Jumalaan. Vain sillä on väliä.
Amal teki ison päätöksen ja osoitti olevansa sitoutunut Kristukseen.
Minut kastettiin, koska luotan Jumalaan niin paljon.
YK sijoitti Amalin samaan asuntoon erään muslimiperheen kanssa.
Vaikka hän asuisi mieluummin toisen kristityn lesken kanssa, -
hän haluaa Jumalan käyttävän häntä siellä, missä hän on.
Haluan osoittaa Jumalan rakkautta täällä ja olla esimerkkinä muille.
Rukoilen, että unohdan kipuni ja saan uuden, terveen ja iloisen elämän.
Juteltuaan usein Amalin kanssa Katy on toiveikas tulevaisuuden suhteen.
Amal tarkoittaa "toivoa".
Uskon, ettei mikään ole sattumaa.
On olemassa toivoa "Toivolle".
On toivoa Amalille.
Gary Lane, Thessaloniki, Kreikka.
Haluamme, että lapset oppivat tuntemaan Sanan, -
mutta arjen kiireessä tarvitsemme joskus apua.
Lasten ilmainen raamattusovellus opettaa Sanaa hauskalla tavalla -
kivojen pelien, -
mahtavien videoiden -
ja Raamatun sankarikertomusten kautta.
Saatavana iTunesista ja Google Playstä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin, koulutuksen ja elämänhallintataitoja.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Hei! Onko tämä päällä?
Lapset, onko teistä kiva pelata ja löytää uusia juttuja?
Miten on?
Uusi Superkirja-raamattusovellus sisältää pelejä, videoita -
ja vastauksia kysymyksiin.
Ilmaisen sovelluksen voi ladata iTunesista ja Google Playstä.
Hei taas! Israelilaisarkeologi sanoo, että antiikin Rooman kylpylä -
saattaa johtaa Raamatun Beetsaidan löytämiseen.
Siellä Jeesuksen uskotaan ruokkineen väkijoukon.
CBN:n Jerusalemin-toimitus tuotti aiheesta videon.
PIETARIN, ANDREAAN JA FILIPPUKSEN KOTIKAUPUNKIA -
BEETSAIDAA ON ETSITTY VUOSIKAUSIA. (JOH. 1:44)
SIELLÄ JEESUS TEKI RUOKKIMIS- IHMEEN (LUUK. 9:10―17)
Olemme Genesaretinjärven pohjoisrannalla -
Beit Abek -nimisessä paikassa.
Kohde on tunnettu 1800-luvulta asti.
Se on yksi mahdollinen Beetsaidan sijaintipaikka.
ROOMALAINEN KYLPYLÄ SAATTAA OLLA AVAIN.
Kylpylä viittaa siihen, että tämä on ollut kaupunki.
Vaikka kaivauskuoppa on pieni, se osoittaa, että tämä voisi olla Julias.
Julias on Beetsaida.
Ensimmäisen vuosisadan juutalainen historioitsija Josefus kertoo, -
että Herodes Suuren poika Filippos, joka hallitsi täältä Golanille -
Damaskokseen päin, päätti tehdä Beetsaidan kylästä poliksen, Juliaan.
KAKSI KOLIKKOLÖYTÖÄ: -
KEISARI NERON HOPEAKOLIKKO VUODELTA 65―66 jKr.
TOINEN MERKITTÄVÄ LÖYTÖ: ILMEISESTI BYSANTTILAISKIRKKO.
Tekstilöytö 600-luvun lopusta jKr. kertoo kristityn pyhiinvaeltajan -
lähteneen Kapernaumista ja saapuneen Beetsaidaan, -
jossa oli apostoli Pietarin ja Andreaksen kirkko.
Kristityt 500―700-luvulla kutsuivat paikkaa Beetsaidaksi.
KAIVAUKSET PALJASTAVAT MENNEISYYDEN SALAISUUKSIA.
Jos pystymme osoittamaan, että tämä on Julias eli Beetsaida, -
tästä voidaan kehittää vierailukohde, -
jossa voi tutustua apostolien kotikaupunkiin.
ONKO TÄMÄ BEETSAIDA, PIETARIN, ANDREAAN JA FILIPPUKSEN KOTI?
Mielenkiintoista. Tässä olikin kaikki.
Ensi viikkoon. Koko tiimin puolesta näkemiin ja Jumalan siunausta!
Suomennos: Marianne Tenetz